Pariwisata ring Malaysia

Pariwisata ring Malaysia inggih punika industri lan pituut sané utama ring ékonomi Malaysia. Malaysia naénin magenah ring peringkat 9 ring jagaté antuk pangrauh wisatawan. Ring warsa 2017, Laporan Daya Saing Pamargian lan Pariwisata ngenahang Malaysia ring peringkat 26 saking 141 negara nganggén Indéks Wada Saing Pamargian & Pariwisata (TTCI) sané ngukur makudang-kudang komponén lan kawijakan satunggil negara sané wénten ring genahnyané mangda prasida ngawentenang panglimbakan sektor pariwisatanyané saé malanturan tur lestari.

Ring sajeroning utsaha mangda ékonomi Malaysia prasida diversifikasi miwah ngirangin katergantungannyané ring ékspor, pameréntah nyokong mangda nincapang pariwisata ring Malaysia. Indikébpuniki ngawinang pariwisata dados wit pangupa dévisa sané pinih ageng kaping kalih ring Malaysia. Ring warsa 2022, pituut pariwisata 14% nyumbang total GDP Malaysia.

Instansi pameréntah sané madué sesana ngajegang pariwisata ring Malaysia inggih punika Pariwisata Malaysia utawi Badan Promosi Pariwisata Malaysia (MTPB). Ring tanggal 20 Mei 1987, Kamenterian Kabudayaan, Seni lan Pariwisata (MOCAT) kawangun lan TDC kagingsirang ring kamenterian sané anyar puniki. TDC wénten saking warsa 1972 ngantos 1992, rikala dados Déwan Promosi Pariwisata Malaysia (MTPB), saking Undang-undang Déwan Promosi Pariwisata Malaysia, 1992.

Daweg warsa 1990, Malaysia ngawedar kampanye pariwisata sané kasengguh "Fascinating Malaysia. Year of Festivals" sané kanikayang suksés miwah ngarauhangan 7,4 yuta wisatawan. Limang warsa salanturnyane, ring warsa 1994, Malaysia ngamedalang malih kampanye sané matema "Fascinating Malaysia. Naturally More" sané nyanggra 10,22 yuta wisatawan. Ring warsa 2007, Malaysia ngamedalang kampanye pariwisata sane pinih kaloktah sane mamurda ."Malaysia Truly Asia". Kampanye puniki kakawitin sinarengan sareng warsa kamerdékaan Malaysia sané kaping 50 tur akéh sané kapromosiang lan kaiklanin. Punika nglintangin pangaptin lan dados kasuksésan sané ageng, nyéwa sapangrauh 20,97 yuta wisatawan.

 Pustaka